wickkiey/tamil-wikipedia-chunked huggingface dataset:
# பாண்டா கரடி

## வளர்ச்சி

### உருவ அமைப்பு:

#### வாழும் காலம்:

கூண்டில் அடைத்து வளர்க்கப்படுகையில் இவை 20 முதல் 30 ஆண்டுகள் வரை உயிர் வாழும்.ஜியாஜியா என்ற பெண் பாண்டா 38 ஆண்டு காலம் உயிர் வாழ்ந்தது.  
##### ஜீன் அமைப்பு:
இதன் ஜீன் அமைப்பு,'இல்லுமினா டை சீக்வென்சிங்' ல் வகைப்படுத்தப்பட்டுள்ளது்.{2009}.இதில் 20 ஜோடி ஆட்டோசோம்களும் ஒரு ஜோட் பால் குரோமோசோம்களம் உள்ளன.
# பாண்டா கரடி

## வளர்ச்சி

### உருவ அமைப்பு:

#### வாழிட எல்லை:

இவை பொதுவாக தனிமையில் வாழும் காட்டு விலங்குகள் ஆகும்.ஒவ்வொரு முதிர்ந்த பாண்டாவும் தனிப்பட்ட எல்லை வரம்பினைக்கொண்டிருக்கும்.  
ஒரு பெண் பாண்டா , தனது எல்லைககுள் பிறிதொரு பெண் பாண்டாவை நுழைய அனுமதிப்பதில்லை.  
சமூகக் குறியாக்கம்:  
இனப்பெருக்க காலங்களில் அருகருகே வாழும் பாண்டாக்கள் இணை சேரும்.பின்னர் ஆண் பாண்டா, பெண் பாண்டாவை விட்டு விலகி ச் சென்று விடும்.பெண் பாண்டாக்கள் குட்டிகளைத் தனியே வளர்க்கும்.
# பாண்டா கரடி

## வளர்ச்சி

### உருவ அமைப்பு:

#### செயல்படும் நேரம்:

இவை, காலை, மாலை துடிப்புடன் செயல்படும் 'க்ரெபஸ்குலார்' வகையைச்சார்ந்தவை. எனினும், ஜின்டாங் ஜங் அவர்களின் கூற்றுப்படி,இவை காலை, மதியம்,மாலை மற்றும் நடுநிசியிலும் செயல்பட வல்லவை.இவற்றின் பெரிய உருவ அமைப்பின் காரணமாக இவை ஏனைய வேட்டையாடும் விலங்குகளைக்கண்டு பயப்படத்தேவையில்லை யாதலால் இவைபகலின் எந்த நேரத்திலும் சுதந்திரமாக செயல்படும்.
# பாண்டா கரடி

## வளர்ச்சி

### உருவ அமைப்பு:

#### தகவல் தொடர்பு:

பாண்டாக்கள், குரல்ஒலி,மரத்தில் கீறி குறியிடுதல் மற்றும் சிறுநீரைத் தெளித்தல் மூலமாக தகவல்களைப் பரிமாறிக் கொள்கின்றன.  
இவை தம் தேவைக்கு ஏற்ப இடம் பெயர்வதால் நீண்ட காலத் துயிலில் ஈடுபடுவதில்லை.
# சாலிவாகன ஆண்டு

நாட்டு மன்னர் ருத்திரசேனரின் உருவம் பொறித்த வெள்ளி நாணயம், (ஆண்டு கி பி 202-222); நாணயத்திற்கு பின்புறம் பிராமி எழுத்தில் சக ஆண்டு 131 என பிராமி எழுத்தில் குறிக்கப்பட்டுள்ளது.]]  
**சாலிவாகன ஆண்டு** அல்லது **சக ஆண்டு** என்பது சாலிவாகன ஆண்டுக் கணிப்பு முறையின் கீழ் குறிக்கப்படும் ஆண்டைக் குறிக்கும். இந்து நாட்காட்டி, இந்தியத் தேசிய நாட்காட்டி, கம்போடிய பௌத்த நாட்காட்டி என்பன இம் முறையையே கைக்கொள்ளுகின்றன. கௌதமிபுத்திர சதகர்ணி என்றும் அழைக்கப்படுகின்ற சாலிவாகனன் என்னும் சாதவாகன மன்னனே அவன் உஜ்ஜயினியின் விக்கிரமாதித்தனுக்கு எதிராகப் பெற்ற வெற்றியைக் கொண்டாடுவதற்காக கிபி 78 ஆம் ஆண்டில் இம் முறையைத் தொடக்கி வைத்ததாகச் சொல்லப்படுகின்றது.  
இம்முறை ஜாவாவின் அரசவையில், பழைய ஜாவானியக் காலம் தொட்டு 1633 ஆம் ஆண்டுவரை புழக்கத்தில் இருந்தது. பின்னர் ஜாவானிய இசுலாமியக் கலப்பு முறையான அன்னோ ஜவானிக்கோ என்னும் முறையின் அறிமுகத்துடன் இது வழக்கொழிந்தது.  
பண்டைய கல்வெட்டுக்களில் குறிக்கப்பட்ட ஆண்டு முறைகளில் இதுவும் ஒன்றாகும்.
# சாலிவாகன ஆண்டு

## மேலும் பார்க்க

- கொல்லம் ஆண்டு
- விக்ரமாதித்யா
# சாதவாகனர்

**சாதவாகனர்** (*Sātavāhanas*) என்போர் தக்காணப் பகுதியில் நிலைகொண்டிருந்த பண்டைய இந்திய அரச மரபினராவர். புராணங்களில் இவர்கள் *ஆந்திரர்* எனவும் அழைக்கப்பட்டனர். சாதவாகன ஆட்சி பொ.ஊ.மு. 1-ஆம் நூற்றாண்டு முதல் பொ.ஊ. 2-ஆம் நூற்றாண்டு வரை இருந்ததாக இன்றைய வரலாற்றாளர்கள் நம்புகின்றனர். வேறு சிலர் பொ.ஊ.மு. 3-ஆம் நூற்றாண்டு காலம் முதலே இவர்கள் ஆட்சி புரிந்ததாகக் கூறுகின்றனர். சாதவாகன இராச்சியம் இன்றைய தெலுங்கானா, ஆந்திரப் பிரதேசம், மகாராட்டிரம் ஆகியவற்றைக் கொண்டிருந்தது. பல்வேறு காலகட்டங்களில் இவர்கள் இன்றைய குசராத்து, மத்தியப் பிரதேசம், கருநாடகம் ஆகிய பகுதிகளையும் ஆண்டனர். இவ்வம்சத்தின் தலைநகராக பிரதித்தானா மற்றும் அமராவதி ஆகிய நகரங்கள் இருந்துள்ளன.  
இவ்வம்சத்தின் மூலம் அறியப்படாவிடினும், புராணங்களின் படி, இவர்களது முதலாவது மன்னர் கண்ணுவ குலத்தை தோற்கடித்துள்ளார். மௌரியர்களுக்குப் பின்னரான காலத்தில், தக்காணப் பகுதியில் சாதவாகனர் வெளியுலகத் தாக்குதல்களை முறியடித்து அமைதியை நிலைநாட்டினர். குறிப்பாக சகர்கள் மேற்கு சத்ரபதிகள் ஆகியோருடனான சமர்கள் நீண்ட காலம் தொடர்ந்திருந்தன. சாதவாகனர் கௌதமிபுத்ர சதகர்ணியின் ஆட்சிக் காலத்திலும், அவர்களுக்குப் பின் வந்த வசித்திபுத்திர புலாமவியின் காலத்திலும் தமது உச்ச நிலையை எட்டியிருந்தனர். பொ.ஊ. 3-ஆம் நூற்றாண்டில் இவர்கள் சிறிய மாநிலங்களாக சிதறிப் போயினர்.  
சாதவாகனர் ஆட்சியில் தமது உலோக நாணயங்களில் ஆட்சியாளர்களின் உருவங்களைப் பொறித்தவர்களில் முதன்மையானவர்கள் ஆவர். இவர்கள் சிந்து-கங்கைச் சமவெளி முதல் இந்தியாவின் தென்முனை வரை கலாச்சாரப் பாலங்களை அமைத்தனர், அவர்களுடனான வணிகத்தில் முக்கிய பங்காற்றினர். பிராமணம் மட்டுமல்லாது, பௌத்தத்தையும் பிராகிருத இலக்கியத்தையும் ஆதரித்து வந்தனர்.
# சாதவாகனர்

## தோற்றம்

சாதவாகனர்களின் மூலம், மற்றும் ஆண்டு பற்றிய தகவல்கள், பெயர்க்காரணம் ஆகியவை குறித்து இன்றைய வரலாற்றாளர்கள் தமக்கிடையே முரண்படுகின்றனர். பிராந்திய அரசியல் காரணமாக இன்றைய ஆந்திரப் பிரதேசம், மகாராட்டிரம், கருநாடகம், தெலுங்கானா ஆகியன சாதவாகனர்களின் தாய்நாடுகள் என கூறுகின்றமையும் விவாதத்துக்குரியன.  
சாதவாகனர் பற்றிய முதலாவது குறிப்பு கி.மு. 8-ஆம் நூற்றாண்டைச் சேர்ந்ததாகக் கருதப்படுகின்ற ஐதரேய பிராமணத்தில் காணப்படுகின்றது. இவர்கள் விசுவாமித்திரரின் வழி வந்தவர்கள் என இப் பிராமணம் கூறுகின்றது. புராணங்களும், இவர்களால் வெளியிடப்பட்ட நாணயங்களும் இவர்களை சாதவாகனர், சதகர்ணிகள், ஆந்திரர், ஆந்திரபிரித்தியர் எனப் பல்வேறு பெயர்களால் குறிப்பிடுகின்றன. கிரேக்கப் பயணியான மெகஸ்தெனசின் ஒரு குறிப்பின்படி இவர்கள் 100,000 காலாட்படையும், 1,000 யானைகளும், 30 சிறப்பாக அமைக்கப்பட்டு அரண் செய்யப்பட்ட நகரங்களும் இருந்ததாகத் தெரிகிறது.
# சாதவாகனர்

## சாதவாகன ஆட்சியாளர்கள்

சாதவாகனர்கள் குறித்த தொல்லியல் குறிப்புகள் மற்றும் வெளியிட்ட நாணயங்களின் அடிப்படையில் ஹிமன்சு பிரபா ராய் என்பவர் சாதவாக ஆட்சியாளர்களை கீழ்கண்டவாறு குறித்துள்ளார்.
1. சிமுகன் - பொ.ஊ.மு. 100-70
1. கண்கன் - பொ.ஊ.மு. 70-60
1. முதலாம் சதகர்ணி- பொ.ஊ.மு. 70-60
1. இரண்டாம் சதகர்ணி - பொ.ஊ.மு. 50-25
1. சிவசுவதி - பொ.ஊ. 1ம் நூற்றாண்டு
1. கௌதமிபுத்ர சதகர்ணி - பொ.ஊ. 86–110
1. வசஸ்திபுத்திர ஸ்ரீ புலமாவி (பொ.ஊ. 110–138 )
1. வசஸ்திபுத்திர சதகர்ணி (பொ.ஊ. 138–145)
1. சிவ ஸ்ரீ புலமாவி (பொ.ஊ. 145–152)
1. சிவஸ்கந்த சதகர்ணி (பொ.ஊ. 145–152)
1. யக்ஞ ஸ்ரீ சதகர்ணி (பொ.ஊ. 152–181)
1. விஜய சதகர்ணி
- சாதவாகன இராச்சியத்தின் தென்கிழக்கு தக்காணப் பிரதேச ஆட்சியாளர்கள்:
1. சந்திர ஸ்ரீ
1. இரண்டாம் புலுமாவி
1. ஆபிர ஈசாசேனா
1. மாத்ரிபுத்திர சகாசேனா
1. ஹரிபுத்திர சதகர்ணி
# மெகஸ்தெனஸ்

**மெகசுதெனசு (மெகெசுதெனீசு)** (*Megasthenes*) (கிமு 350 - கிமு 290) ஒரு கிரேக்கப் பயணியும், புவியியலாளரும் ஆவார். இவர் இண்டிகா என்னும் நூலை எழுதினார். ஆசியா மைனரில் பிறந்த இவர், பாடலிபுத்திரத்தில் இருந்த சந்திரகுப்த மௌரியனின் அரசவையில், செலுசிட் பேரரசர் செலுக்கசு நிகோடரின் தூதுவராக இருந்தார். இவர் அங்கு தூதுவராக இருந்த காலம் தெளிவாகத் தெரியாவிட்டாலும், இது சந்திரகுப்தன் இறந்த ஆண்டான கிமு 288 க்கு முன்னர் என வரலாற்றாளர்கள் கூறுகின்றனர்.|இடது]]மெகசுதெனசு இந்தியாவில் பயணம் செய்த இடங்கள் பற்றிய குறிப்பான தகவல்கள் உள்ளன. *பெண்டாபொட்டாமியா* என்னும் மாவட்டத்தினூடாக இந்தியாவுக்குள் நுழைந்ததாகக் குறிப்பிட்டுள்ள இவர் அதன் ஆறுகள் பற்றியும் விரிவாக விவரித்துள்ளார். இது சிந்து நதியின் ஐந்து கிளை நதிகள் பாயும் பஞ்சாப் பகுதியாக இருக்கலாம் எனக் கருதப்படுகின்றது. இங்கிருந்து அரச பாட்டையூடாக அவர் பாடலிபுத்திரத்தை அடைந்துள்ளார். இவர் அக்காலத்தில் சிறந்து விளங்கிய பாண்டியர்களின் தலைநகரான மதுரைக்கும் சென்றதாகத் தெரிகிறது. எனினும், இந்தியாவின் வேறெந்த பகுதிகளுக்கும் அவர் சென்றதாகத் தகவல்கள் எதுவும் இல்லை. இவர் இந்தியாவில் கண்டவற்றை *இந்திக்கா* என்னும் அவரது படைப்பில் பதிவு செய்துள்ளார். இது பின்னர் வந்த பல எழுத்தாளருக்கு முக்கியமான மூல நூலாக விளங்கியது. இவர் இமயமலை, இலங்கைத் தீவு, இந்தியாவின் சாதி முறை என்பவை பற்றியும் விளக்கியுள்ளார்.
# சீனம் தமிழ் மொழிபெயர்ப்புக் கையேடு (தொடக்க வரைபு)

சீனா உலகின் மிகத் தொன்மையான தொடர்ச்சியான நாகரீகத்தையும் மொழியையும் உடைய தேசம் ஆகும். உலகின் ஐந்தில் ஒரு பகுதியினர் சீனாவில் வசிக்கின்றனர் (~1.3 பில்லியன்), சீன மொழியைப் பயன்படுத்துகின்றனர். காகிதம், compass, வெடிமருந்து, நூல் பதிப்பு நுட்பம் உட்பட பல்வேறு நுட்ப கண்டுபிடுப்புகளை சீனா உலகத்துக்கு தந்துள்ளது. இன்று சீனா உலகில் ஒரு வல்லரசாக பொருளாதார வளர்ச்சி பெற்று வருகிறது. சீனாவை, சீன மக்களை, சீன மொழியை, பண்பாட்டை, தொழில்நுட்பத்தை அறிந்து கொள்வது இன்றைய உலகமயமாதல் சூழலில் அவசியமாகிறது.  
மேற்குலகு, இஸ்லாமிய நாகரிகம், தொற்காசியா ஆகியவற்றுடன் தமிழர்கள் நீண்ட காலமாக விரிவான தொடர்புகளையும் புரிதல்களையும் கொண்டவர்கள். ஆபிரிக்கா, உருசியா ஆகியவற்றுடனான தொடர்பும் குறிப்பிடத்தக்கது. ஆனால் தமிழருக்கும் சீனருக்குமான தொடர்பு அவ்வளவு விரிபானது இல்லை. மலேசியா, சிங்கப்பூர் போன்ற சீனர்கள் பெருந் தொகையில் வாழும் நாடுகளில் தமிழர்கள் வாழ்ந்தாலும், தமிழருக்கும் சீன நாகரித்துக்குமான தொடர்பு விரிவாக தமிழில் ஆவணப்படுத்தப்பட வில்லை. உருசிய மொழியிலுருந்து தமிழுக்கு வந்த படைப்புகளுடன் ஒப்புடுகையில் சீனத்தில் இருந்து தமிழுக்கு வந்த படைப்புகள் மிகக் குறைவு. உலகமயமாதல் சூழல் இந்த நிலையைச் சற்று மாற்றி வருகின்றது எனலாம். எடுத்துக்காட்டாக சீன வானொலி நிலையம் (தமிழ்) மூலமாக சீன மக்களே தமிழ் மக்களுடன் புரிந்துணர்வை மேம்படுத்த முனைகிறார்கள்.  
தமிழ் விக்கிப்பீடியா பல்வேறு துறைகள் சார் தகவல்களை தொகுத்து தர விழைகிறது. அதன் நீட்சியாக சீனா தொடர்பானா பல்வேறு தகவல்களையும் இது தொகுக்கிறது. இந்த செயற்பாட்டில் இப்போதைக்கு எமது தகவல்களை ஆங்கிலம் மூலமாகவே பெறுகிறோம். இருப்பினும் **பெயர்களை, சில கருத்துக்களை சீன மூலத்தில் இருந்து இயன்றவரை அப்படியே பெறுவதுவே தகும். குறிப்பாக சீனப் பெயர்களை தமிழில் மொழி பெயர்க்கும் பொழுது ஆங்கில ஒலிப்பியல் முறையில் அல்லது வழக்கத்தில் இருந்து எடுத்தாளாமல் சீன மூலத்தில் இருந்து எடுத்தாளுவதே சிறப்பு. அதை சீரிய முறையில் ஒழுங்கமைக்க நாம் எமக்கு சில வழிகாட்டல்களை உருவாக்குவது அவசியமாகிறது. அதன் முதற்கட்டத்தைத் தொகுக்க இந்த பக்கம் பயன்படும். **
# சீனம் தமிழ் மொழிபெயர்ப்புக் கையேடு (தொடக்க வரைபு)

## மொழிபெயர்ப்பு உதவி தேவை

- :en:Hukou
# சீனம் தமிழ் மொழிபெயர்ப்புக் கையேடு (தொடக்க வரைபு)

## இவற்றையும் பாக்க

- பேச்சு:டங் சியாவுபிங்
- சீன மொழி
- சீன எழுத்துமுறை
- சீன வேர் எழுத்துக்கள்
- பின்யின்
- தமிழ் சீனம் இலக்கண ஒப்பீட்டு அட்டவணை
- சீன இயல் தலைப்புகள் பட்டியல்
- உலக நாகரிகங்கள் அட்டவணை
- சீனப் பெயர்
# வார்ப்புரு:சீன ஆட்சிப் பிரிவுகள்

| பெயர் (தமிழ்) | பெயர் (ஆங்கிலம்) | பெயர் (மரபுச் சீனம்) | பெயர் (எளிய சீனம்) | பின்யின் | Postal map | வகை | Abb.¹ | பரப்பளவு² | மாநில தலைநகரம் | நிலப்பகுதி | ISO | Admin. Division |
| --- | --- | --- | --- | --- | --- | --- | --- | --- | --- | --- | --- | --- |
| அன்ஹுயி மாகாணம் | அன்ஹுயி மாகாணம் | Ānhuī | Anhwei | Province | wǎn | 139,700 | Hefei | கிழக்கு | CN-34 | List |  |  |
| பீஜிங் | பெய்ஜிங் | 北京 | 北京 | Běijīng | பீஜிங் | நகரம். | jīng | 16,800 | — | வடக்கு | CN-11 | List |
| சோங்கிங் | சோங்கிங் | 重慶 | 重庆 | Chóngqìng | Chungking | நகரம். | yú | 82,300 | — | தென்மேற்கு | CN-50 | List |
| புஜியான் மாகாணம் | புஜியான் மாகாணம் | Fújiàn | Fukien | Province | mǐn | 121,300 | Fuzhou | கிழக்கு | CN-35 | List |  |  |
| கான்சு | Gānsù | Kansu | Province | gān *or* lǒng | 454,300 | Lanzhou | வடமேற்கு | CN-62 | List |  |  |  |
| குவாங்டாங் | Guǎngdōng | Kwangtung | Province | yuè | 180,000 | குவாங்சௌ | தென் மத்திய | CN-44 | List |  |  |  |
| குவாங்ஷி | Guǎngxī | Kwangsi | AR | Guì | 236,000 | Nanning | தென் மத்திய | CN-45 | List |  |  |  |
| குயிசூ | Gùizhōu | Kweichow | Province | qián *or* gùi | 176,000 | Guiyang | தென்மேற்கு | CN-52 | List |  |  |  |
| ஆய்னான் | ஆய்னான் | Hǎinán | Hainan | Province | qióng | 34,000 | Haikou | தென் மத்திய | CN-46 | List |  |  |
| ஏபெய் மாகாணம் | Héběi | Hopeh | Province | jì | 187,700 | Shijiazhuang | வடக்கு | CN-13 | List |  |  |  |
| கெய்லோங்சியாங் | Hēilóngjiāng | Heilungkiang | Province | hēi | 454,000 | கார்பின் | வடகிழக்கு | CN-23 | List |  |  |  |
| ஹெய்நான் | ஹெய்நான் | Hénán | Honan | Province | yù | 167,000 | செங்சவு | தென்மத்திய | CN-41 | List |  |  |
| ஹொங்கொங் | ஆங்காங் | 香港 | 香港 | Xiānggǎng | Hongkong | SAR | 港 gǎng | 1,104 | — | தென் மத்திய | CN-91 | List |
| ஏபெய் மாகாணம் | ஹுபேய் மாகாணம் | Húběi | Hupeh | Province | è | 185,900 | வுகான் | தென் மத்திய | CN-42 | List |  |  |
| ஹுனான் மாகாணம் | Húnán | Hunan | Province | xiāng | 210,000 | Changsha | தென் மத்திய | CN-43 | List |  |  |  |
| உள் மங்கோலியா | உள் மங்கோலியா | Nèiměnggǔ | Mongolia | AR | Nèiměng | 1,183,000 | Hohhot | வடக்கு | CN-15 | List |  |  |
| சியாங்சு | Jiāngsū | Kiangsu | Province | sū | 102,600 | நாஞ்சிங் | கிழக்கு | CN-32 | List |  |  |  |
| ஜியாங்சி மாகாணம் | Jiāngxī | Kiangsi | Province | gàn | 167,000 | Nanchang | கிழக்கு | CN-36 | List |  |  |  |
| சிலின் மாகாணம் | Jílín | Kirin | Province | jí | 187,400 | Changchun | வடகிழக்கு | CN-22 | List |  |  |  |
| லியாவோனிங் | Liáoníng | Fengtien | Province | liáo | 145,900 | சென்யாங் | வடகிழக்கு | CN-21 | List |  |  |  |
| மக்காவு | மக்காவு | 澳門 | 澳门 | Àomén | Macau | SAR | 澳 ào | 28.6 | — | தென் மத்திய | CN-92 | List |
| நின்ஷியா தன்னாட்சிப் பகுதி | Níngxià | Ningsia | AR | níng | 66,400 | Yinchuan | வடமேற்கு | CN-64 | List |  |  |  |
| கிங்ஹாய் மாகாணம் | Qīnghǎi | Tsinghai | Province | qīng | 721,200 | Xining | வடமேற்கு | CN-63 | List |  |  |  |
| ஷாங்ஷி மாகாணம் | Shǎnxī | Shensi | Province | shǎn *or* |  |  |  |  |  |  |  |  |
# சீன மேற்குலக உறவுகள்

சீனாவுக்கும் மேற்குலக்குமான உறவு எப்பொழுதும் சிக்கலான ஒன்றாகவே இருந்து வருகிறது. மேற்குலகின் சீனா மீதான காலனித்துவ ஆதிக்கம் சீனாவின் வரலாற்றில் உறைந்த ஒரு வடுவாகவே இருக்கிறது. மேற்குலகு வளர்ச்சி பெற்று இருக்க சீனா மூன்றாம் உலக நாடாக பின் தங்கி, தற்போதுதான் சற்று பலம் பெற தொடங் இருக்கும் நிலையில் சீன மேற்குல உறவு அதன் சமனற்ற உறவு நிலையில் இருந்து கூடிய சமனுள்ள நிலைக்கு நகரத் தொடங்கி உள்ளது. ஒரு வழியில் சீனாவின் வளர்ச்சியை வரவேற்கும் மேற்குலகு, அதன் வளர்ச்சி பயங்கரமானதாகவும் உணர்கிறது.
# சீன மேற்குலக உறவுகள்

## ஒரு பிள்ளை சட்டமும் மனித உரிமையும்

மக்கள் தொகை அதிகரிப்பு இருபதாம் நூற்றாண்டின் முக்கிய பிரச்சினையாகப் பாக்கப்பட்டது. அதைக் கட்டுபடுத்தவது பொருளாதார வளர்ச்சிக்கு அவசியம் என்று பலராலும் முன்வைக்கப்பட்டது. உலகின் அதிக மக்கள் தொகை கொண்ட நாடான சீனா அதன் மக்கள் தொகையை கட்டுப்படுத்த ஒரு பிள்ளை சட்டத்தை இறுக்கமாக நடைமுறைப்படுத்தியது. முதலில் அதை ஏற்றுக்கொண்ட மேற்குலகு, பின்னர் அந்த சட்டத்தை மனித உரிமை மீறலாக பார்த்தது.
# சீன மேற்குலக உறவுகள்

## தொழில்மயமாக்கம் சூழல் பாதிப்பும்

மேற்குலகு தொழில்மயமாகிய போது, தொடர்ந்து சூழல் பாதிப்பு ஒரு பக்க விளைவாக இருந்தே வருகிறது. அதே மாதிரி சூழல் பாதிப்பு சீனாவிலும் வளர்ச்சி அடைந்து வரும் நாடுகளிலும் பெருகிறது. தற்போது நல்ல வளங்களைக் குவித்து வைத்திருக்கும் மேற்குநாடுகள் சூழல் பாதிப்பை திருத்ம் செயற்பாடுகளில் இறங்கியுள்ளன. இதுவும் சீனாவுக்கும் மேற்குலகுக்கும் ஒரு சிக்கலான பிரச்சினையாக அமைகிறது.
# சீன மேற்குலக உறவுகள்

## ஆபிரிக்க முதலீடு

மூன்று நூற்றாண்டுகளுக்கு மேலாக இன்றுவரை மேற்குலகே ஆபிரிகாவில் அதிக செல்வாக்கை செலுத்துகிறது. எனினும் ஆபிரிக்கா மிகவும் தாழ்ந்த பொருளாதார, அரசியல், பண்பாட்டு நிலையில் இருக்கிறது. சீனா இப்பொழுது ஆபிரிக்காவில் குறிப்பிடத்தக்க முதலீட்டை செய்க்கிறது. கைமாறாக எண்ணெய் மற்றும் கனிம வளங்களைப் பெறுகிறது. சீனா ஆபிரிக்காவைச் சுரண்டுவதாக சில மேற்குலக அமைப்புகள் குற்றம் சாட்டுகின்றன.
# சீன மேற்குலக உறவுகள்

## சீனாவின் பொருளாதார மேம்பாடும் மேற்குலக கடனும்

சீனாவி துரித பொருளாதார வளர்ச்சி அதன் உற்பதித் துறையால் ஏதுவாக்கப்பட்டது. குறைந்த விலைக்கு பொருட்களை உறபத்தி செய்வதால் மேற்கு நாடுகளுக்கு குறிப்பாக அமெரிக்காவுக்கு அதன் பொருட்கள் பெருந்தொகையில் ஏற்றுமதி செய்யப்படுகின்றன. இதனால் சீனாவுக்கு ஏற்றுமதி செய்யப்படுவதை விட கூடுதலாக இறக்குமதி செய்து export defict மேற்குலகு திணறுகிறது. இது தற்காலிகமாக மேற்குலகின் உயர் நுகர்வுப் போக்கையும் வாழ்வு தரத்தையும் நிலை நிறுத்தினாலும், நீண்ட நோக்கில் இது ஆரோக்கியமானது அல்ல. இத்தகைய போக்கால் சீனாவின் Reserves உயர்ந்து சீனாவின் பொருளாதார அரசியல் பலத்தை அதிகரிக்கும் என்று மேற்குலக நாடுகள் அஞ்சுகின்றன.  
குறைந்த விலையை நாடி மேற்குலக தொழிற்சாலைகள் சீனாவுக்கு இடம் பெயர்கின்றன. இது வேலை மேற்குலகில் வேலை இழப்புக்கு இட்டு செல்கிறது.
# சீன மேற்குலக உறவுகள்

## திறந்த சந்தை

சீனா திறந்த சந்தையை ஓரளவு ஏற்க்கொண்டதை மேற்குநாடுகள் வரவேற்றாலும், அது வேகமாக தமது சந்தையை துறக்க வில்லை என்று குற்றம் சாட்டுகின்றன. சீனாவில் அதிகரிக்கும் ஏற்ற தாழ்வையும் இவை சாடுகின்றன.
# சீன மேற்குலக உறவுகள்

## இவற்றையும் பாக்க

- :en:Foreign relations of the People's Republic of China
# தமிழ்நாடு துடுப்பாட்ட அணி

**தமிழ்நாடு துடுப்பாட்ட அணி** (The Tamil Nadu Cricket Team**)** என்பது தமிழ்நாடு சார்பாக உள்ளூர் போட்டிகளில் கலந்து கொள்ளும் துடுப்பாட்ட அணி ஆகும். தமிழ்நாடு துடுப்பாட்ட சங்கம் இதனை வழிநடத்துகிறது. ரஞ்சிக் கோப்பை, உள் நாட்டில் நடக்கும் போட்டிகள் முதல் தரத் துடூப்பாட்டப் போட்டிகளான பட்டியல் ஏ போட்டிகள், விஜய் ஹசாரே டிராபி மற்றும் சையத் முஷ்டாக் அலி கோப்பை ஆகிய போடிகளில் இந்த அணி விளையாடி வருகிறது. இந்த அணி இரண்டு முறை ரஞ்சி கோப்பையினை வென்றுள்ளது. மேலும் ஒன்பது முறை இரண்டாம் இடம்பெற்றுள்ளனர்.. விஜய் ஹசாரே கோப்பையினை அதிகமுறை வென்ற அணியும் என்ற சாதனையினையும் தக்க வைத்துள்ளனர்,  சையத் முஷ்டாக் அலி கோப்பையினை வென்ற முதல் அணியும் இவர்கள்தான். மெட்ராஸ் மாநிலம் தமிழ்நாடு என மறுபெயரிடுவதற்கு முன்பு 1970-71 பருவம்வரை இந்த அணி **மெட்ராஸ்** என்று அழைக்கப்பட்டது. இந்திய துடுப்பாட்ட வரலாற்றில் ரஞ்சி டிராபி, இரானி டிராபி, சையத் முஷ்டாக் அலி கோப்பை, விஜய் ஹசாரே டிராபி மற்றும் தியோதர் டிராபி ஆகியவற்றை வென்ற ஒரே அணி தமிழ்நாடு அணி ஆகும்.
# தமிழ்நாடு துடுப்பாட்ட அணி

## மைதானம்

இந்த அணி பி.சி.சி.ஐ.யின் முன்னாள் தலைவரான [எம்.ஏ.சிதம்பரம்] பெயரிடப்பட்ட எம்.ஏ.சிதம்பரம் ஸ்டேடியத்தில் அமைந்துள்ளது. 1916 ஆம் ஆண்டில் நிறுவப்பட்ட இது 38,000 பார்வையாளர்கள் அமரும் திறன் கொண்டது மற்றும் 1996 இல் ஃப்ளட் லைட்களை நிறுவியது.
# தமிழ்நாடு துடுப்பாட்ட அணி

## சாதனைகள்

### முதல் தரத் துடுப்பாட்டம்

1988-89 ஆம் ஆண்டுகளில் கோவா மாநிலத் துடுப்பாட்ட அணிக்கு எதிரான முதல் தரத் துடுப்பாட்டப் போட்டியில் தமிழக அணி ஆரு இலக்குகளை இழந்து 912 ஓட்டங்களை எடுத்தது. இதுவே தமிழகத் துடுப்பாட்ட அணியின் அதிகபட்ச ஓட்டங்கள் ஆகும்.2009-10 ஆம் ஆண்டுகளில் ஐதராபாத்து மாநிலத் துடுப்பாட்ட அணிக்கு எதிரான முதல் தரத் துடுப்பாட்டப் போட்டியில் தமிழக அணி 785 ஓட்டங்களை எடுத்தது. இதுவே தமிழகத் துடுப்பாட்ட அணியின் இரண்டாவது அதிகபட்ச ஓட்டங்கள் ஆகும். 1987-88 ஆம் ஆண்டுகளில் இந்திய ரயில்வே துடுப்பாட்ட அணிக்கு எதிரான முதல் தரத் துடுப்பாட்டப் போட்டியில் தமிழக அணி 709 ஓட்டங்களை எடுத்தது. இதுவே தமிழகத் துடுப்பாட்ட அணியின் மூன்றாவது அதிகபட்ச ஓட்டங்கள் ஆகும். 2011-12 ஆம் ஆண்டுகளில் குசராத்து மாநிலத் துடுப்பாட்ட அணிக்கு எதிரான முதல் தரத் துடுப்பாட்டப் போட்டியில் தமிழக அணி எட்டு இலக்குகளை இழந்து 698 ஓட்டங்களை எடுத்தது. இதுவே தமிழகத் துடுப்பாட்ட அணியின் நான்காவது அதிகபட்ச ஓட்டங்கள் ஆகும். 1999-00 ஆம் ஆண்டுகளில் உத்தரப் பிரதேச மாநிலத் துடுப்பாட்ட அணிக்கு எதிரான முதல் தரத் துடுப்பாட்டப் போட்டியில் தமிழக அணி ஐந்து இலக்குகளை இழந்து 695 ஓட்டங்களை எடுத்தது. இதுவே தமிழகத் துடுப்பாட்ட அணியின் ஐந்தாவது அதிகபட்ச ஓட்டங்கள் ஆகும்.  
(இறுதியாகப் பார்க்கப்பட்டது அக்டோபர் 20, 2016)
# தமிழ்நாடு துடுப்பாட்ட அணி

## ரஞ்சி கோப்பை

கீழே தமிழ்நாடு துடுப்பாட்ட அணி ரஞ்சி கோப்பை சாதனைகள்.  
| ஆண்டு | சாதனை |  |
| --- | --- | --- |
| 2011-12 | ரன்னர் அப் |  |
| 2003-04 | ரன்னர் அப் |  |
| 2002-03 | ரன்னர் அப் |  |
| 1995-96 | ரன்னர் அப் |  |
| 1991-92 | ரன்னர் அப் |  |
| 1987-88 | சாம்பியன் |  |
| 1972-73 | ரன்னர் அப் |  |
| 1967-68 | ரன்னர் அப் |  |
| 1954-55 | சாம்பியன் |  |
| 1940-41 | ரன்னர் அப் |  |
| 1935-36 | ரன்னர் அப் | } |
# தமிழ்நாடு துடுப்பாட்ட அணி

## விஜய் ஹசாரே கோப்பை

கீழே தமிழ்நாடு துடுப்பாட்ட அணி விஜய் ஹசாரே கோப்பை சாதனைகள்.  
| ஆண்டு | சாதனை |  |
| --- | --- | --- |
| 2002–03 | சாம்பியன் |  |
| 2004–05 | சாம்பியன் |  |
| 2008–09 | சாம்பியன் |  |
| 2009–10 | சாம்பியன் | } |  
- 2004–05ம், ஆண்டு உத்தர பிரதேசம் அணியுடன், இணைந்து சாம்பியன்
# தமிழ்நாடு துடுப்பாட்ட அணி

## தமிழக வீரர்கள்

கீழே இந்திய அணிக்காக விளையாடிய தமிழக வீரர்கள். இந்திய அணியின் தலைவராக விளையாடிய தமிழக வீரர்கள் **தடித்த எழுத்துக்களால்** குறிக்கப்பட்டுள்ளனர்.  
- எம். ஜே. கோபாலன்
- கோட்டா ராமசுவாமி
- சீ. ஆர். ரங்காசாரி
- சீ. டி. கோபிநாத்
- ஏ. ஜீ. கிரிபால் சிங்
- ஏ. ஜீ. மில்கா சிங்
- வாமன் குமார்
- **சீனிவாசராகவன் வெங்கடராகவன்**
- பரத் ரெட்டி
- திருமலை சீனிவாசன்
- **கிருஷ்ணமாச்சாரி ஸ்ரீகாந்த்**
- டி. ஏ. சேகர்
- லக்ஷ்மன் சிவராமகிருஷ்ணன்
- பரத் அருண்
- வூர்கேறி வெங்கட் ராமன்
- வ. பி. சந்திரசேகர்
- எம். வெங்கட்ரமணா
- ஆசிஷ் கபூர்
- ராபின் சிங்
- சடகோபன் ரமேஷ்
- திருக் குமரன்
- ஸ்ரீதரன் ஸ்ரீராம்
- ஹேமங் பதானி
- லட்சுமிபதி பாலாஜி
- தினேஷ் கார்த்திக்
- முரளி விஜய்
- சுப்ரமணியம் பத்ரிநாத்
- அபினவ் முகுந்த்
- ரவிச்சந்திரன் அசுவின்
- வாஷிங்டன் சுந்தர்
- விஜய் சங்கர்
- தங்கராசு நடராசன்
- வருண் சக்கரவர்த்தி
# தமிழ்நாடு துடுப்பாட்ட அணி

## நடப்பு தமிழ்நாடு துடுப்பாட்ட அணி

இந்திய அணிக்காக விளையாடிய வீரர்கள் **தடித்த எழுத்துக்களால்** பட்டியலிடப்பட்டுள்ளனர்  
**மட்டையாளர்கள்**
- **விஜய் சங்கர்**
- **ப. சாய் சுதர்சன்**
- பா. இந்திரஜித்
- பிரதோஷ் ரஞ்சன் பால்
- ஷாருக் கான்
- பூபதி வைஷ்ண குமார்
- விமல் குமார்
- பா. சச்சின்
- சு. லோகேஷ்வர்  
**பன்முக வீரர்கள்**
- பா. அபரஜித்
- **வாஷிங்டன் சுந்தர்** - **இருபது20 கேப்டன்**
- செ. ஹரி நிஷாந்த்  
**இலக்குக் கவனிப்பாளர்**
- நா. ஜெகதீசன்
- **கி. தினேஷ் கார்த்திக்** - **பட்டியல் அ கேப்டன்**
- கு. அஜிதேஷ்  
**சுழற்பந்து வீச்சாளர்கள்**
- **ர. சாய் கிஷோர்** - **முதல்-தர கேப்டன்**
- **வருண் சக்கரவர்த்தி**
- ஸ்ரீ. அஜித் ராம்
- முகமது அலி
- ம. சித்தார்த்
- **ர. அசுவின்**  
**வேகப்பந்து வீச்சாளர்கள்**
- **சந்தீப் வாரியர்**
- மு. முகமது
- **த. நடராசன்**
- குல்தீப் சென்  
*4 மார்ச் 2024 அன்று புதுப்பிக்கப்பட்டது*
# நந்த அரசமரபு

**நந்த வம்சம்**, வட இந்தியாவைச் சேர்ந்த ஒரு அரச மரபினர் ஆவர்.இமரபினர் கிமு 4-ஆம் நூற்றாண்டுகளில் மகத நாட்டை ஆண்டுவந்தனர். சிசுநாக மரபைச் சேர்ந்த *மகாநந்தி* என்பவருக்கு பிறந்த மகாபத்ம நந்தன் நந்த அரச மரபைத் தோற்றுவித்ததாகச் சொல்லப்படுகிறது.  
மகாபத்ம நந்தன் என்னும் பெயருடன் இவர் அரசு கட்டில் ஏறினார். தனது 88 வயது வரை வாழ்ந்து ஆட்சி புரிந்ததால், சுமார் 100 ஆண்டுகள் வரை நிலைத்திருந்த இந்த அரச மரபினரின் காலத்தில் பெரும்பகுதி இவன் ஆட்சிக்காலத்துள் அடங்குகிறது. நந்தப் பேரரசு உச்ச நிலையில் இருந்த காலத்தில் அதன் ஆட்சிப்பகுதி பீகாரில் இருந்து மேற்கே வங்காளம் வரை பரந்திருந்தது. நந்தப் பேரரசு பின்னர் மௌரியப் பேரரசை நிறுவிய சந்திரகுப்த மௌரியனால் தோற்கடிக்கப்பட்டது.  
நந்த அரசமரபின் முதல் மன்னனான மகாபத்ம நந்தன் சத்திரியர்களை அழித்தவர் என வர்ணிக்கப்படுகின்றான். , இச்வாகு மரபினர், பாஞ்சாலம், காசி நாடு, ஹேஹேய நாடு, கலிங்க நாடு, அஸ்மகம், குரு நாடு, மைதிலியர், சூரசேனம், விதிகோத்திரர் போன்றோரை வெற்றி கொண்டார். இவன் தனது நாட்டை தக்காணத்துக்குத் தெற்குப் பகுதி வரை விரிவாக்கினார்.  
நந்த மரபின் கடைசி மன்னன் தன நந்தன் என்பவன் ஆவான். கிரேக்க, இலத்தீன் நூல்களில் இவர் *க்சந்ராமேஸ்* (Xandrames) அல்லது *அக்ராமேஸ்* (Aggrammes) என்னும் பெயரால் குறிப்பிடப்படுகின்றான். கொடுமைகள் காரணமாக மக்கள் வெறுத்ததாகவும், அதனால் தான் இம் மன்னனை வெற்றிகொள்ளக் கூடியதாக இருந்ததாகவும் சந்திரகுப்த மௌரியன் கூறியதாக *புளூட்ராக்* என்னும் நூல் கூறுகிறது.  
சிசுநாகர் மரபினரிடமிருந்து ஆட்சியைக் கைப்பற்றிய நந்தர்கள் சத்திரியர் அல்லாத மரபைச் சார்ந்தவர்கள். வட இந்தியாவை ஆண்ட சத்திரியர் அல்லாத அரச மரபினருள் இவர் முதல்வர். இந்தியாவின் முதல் பேரரசை உருவாக்கியவர்கள் இவர் என்றும் சொல்லப்படுவது உண்டு. மகத நாட்டின் ஆட்சியைப் பெற்றுக்கொண்ட இவர்கள், அதனை மேலும் விரிவாக்கினர். இதற்காக 200,000 பேர் கொண்ட காலாட்படை, 2000 தேர்கள், 3000 போர் யானைகள் என்பவை கொண்ட படையைக் கட்டியெழுப்பினர். *புளூட்ராக்* நூலின்படி இவர்கள் படை இதைவிடவும் பெரியதாகும்.  
சாணக்கியர் உதவியுடன் இறுதி நந்தப் பேரரசர் தன நந்தனை வென்றார் சந்திரகுப்த மௌரியர். தன நந்தன் காலத்தில் கிரேக்கப் பேரரசர் அலெக்சாண்டர் சிந்து ஆற்றைக் கடந்து இந்தியா மீது படையெடுத்தார்.
# நந்த அரசமரபு

## சங்கப்பாடல் குறிப்பு

:மாமூலனார் என்னும் சங்ககாலப் புலவர் தன் தமிழ்ப் பாடலில் நந்தன் என்னும் இந்த வமிசத்து அரசன் தன் செல்வத்தைக் கங்கையாற்றில் மறைத்து வைத்திருந்தது பற்றிக் குறிப்பிடுகிறார். இவன் **தனநந்தன்** எனக் கொள்ளத் தகும்.
# நந்த அரசமரபு

## புகழ் பெற்ற நந்த வம்ச மன்னர்கள்

- மகாபத்ம நந்தன்
- தன நந்தன்
# மகத நாடு

நாடுகளில் ஒன்றான மகத நாடு]]  
**மகத நாடு** அல்லது **மகதம்** (*Magadha*) என்பது ஒரு பகுதி மற்றும் இராண்டாம் நகரமயமாக்கலின் (பொ.ஊ.மு. 600 - பொ.ஊ.மு. 200) 16 மகாஜனபாதங்களில் ஒன்றாகும். இது கிழக்குக் கங்கைச் சமவெளியில் தற்போதைய தெற்கு பீகாரில் (விரிவாக்கத்திற்கு முன்) அமைந்திருந்தது. மகதமானது பிரிகத்ரத அரசமரபு, பிரத்யோதா அரசமரபு (பொ.ஊ.மு. 682–பொ.ஊ.மு. 544), ஹரியங்கா அரசமரபு (பொ.ஊ.மு. 544–பொ.ஊ.மு. 413), சிசுநாக அரசமரபு (பொ.ஊ.மு. 413–பொ.ஊ.மு. 345) மற்றும் மௌரிய அரசமரபால் ஆளப்பட்டது. *கிராமகர்கள்* என்று அழைக்கப்பட்ட தங்களது உள்ளூர்த் தலைவர்களுக்குக் கீழ் கிராமங்கள் தங்களது சொந்த அவைகளைக் கொண்டிருந்தன. இவற்றின் நிர்வாகமானது செயல், நீதி மற்றும் இராணுவப் பணிகளாகப் பிரிக்கப்பட்டிருந்தது.  
சைனம் மற்றும் பௌத்தத்தின் வளர்ச்சியில் மகதமானது ஒரு முக்கியப் பங்காற்றியது. இதற்குப் பிறகு வட இந்தியாவின் நான்கு சிறந்த பேரரசுகளான நந்தப் பேரரசு (அண். பொ.ஊ.மு. 345–பொ.ஊ.மு. 322), மௌரியப் பேரரசு (அண். பொ.ஊ.மு. 322–பொ.ஊ.மு. 185), சுங்கப் பேரரசு (அண். பொ.ஊ.மு. 185–பொ.ஊ.மு. 78) மற்றும் குப்தப் பேரரசு (அண். பொ.ஊ. 319–பொ.ஊ. 550) ஆகியவை வந்தன. பாலப் பேரரசும் மகதத்தின் மீது ஆட்சி செய்தது. பாடலிபுத்திரத்தில் ஒரு அரச முகாமைப் பேணி வந்தது.  
போதி கயாவின் பிதிபதிகள் தங்களைத் தாமே *மகதாதிபதி* என்று குறிப்பிட்டுக் கொண்டனர். 13ஆம் நூற்றாண்டு வரை மகதத்தின் பகுதிகளை ஆண்டு வந்தனர்.  
இதன் தலைநகரம் ராஜகிரகம் என்பதாகும். கிழக்கு உத்தரப் பிரதேசம், பிகாரின் பெரும்பகுதி, வங்காளம், மற்றும் மத்தியப் பிரதேசத்தின் பகுதிகளையும் உள்ளடக்கி இது விரிவாக்கப்பட்டது. இராமாயணம், மகாபாரதம், புராணங்கள் ஆகியவற்றில் மகத நாடு பற்றிய குறிப்புகள் உள்ளன. பௌத்த, சமண நூல்களிலும் மகதம் பற்றிப் பெருமளவு குறிப்புகள் உள்ளன. மகதம் பற்றிய மிகப் பழைய குறிப்பு அதர்வண வேதத்தில் காணப்படுகின்றது.
# மகத நாடு

## புவியியல்

(இராச்சியங்கள்) மற்றும் பிற இராச்சியங்களை பொ.ஊ.மு. 540இல் குறிப்பிடும் வரைபடம்.]]  
மகத இராச்சியத்தின் நிலப்பரப்பானது அதன் விரிவாக்கத்திற்கு முன்னர் வடக்கு, மேற்கு மற்றும் கிழக்கில் முறையே கங்கை, சோன் மற்றும் சம்பா ஆறுகளை எல்லைகளாகக் கொண்டிருந்தது. இதன் தெற்கு எல்லையை விந்திய மலைகளின் கிழக்குப் பகுதி அமைத்தது. இவ்வாறாக, தொடக்க கால மகத இராச்சியத்தின் நிலப்பரப்பானது இந்திய மாநிலமான பீகாரின் தற்போதைய பட்னா மற்றும் கயா மாவட்டங்களுடன் ஒத்துப்போகிறது.  
பெரிய மகதப் பகுதியானது கங்கைச் சமவெளியில் இருந்த அண்டைப் பகுதிகளையும் உள்ளடக்கியிருந்தது. இது ஒரு தனித்துவமான பண்பாடு மற்றும் நம்பிக்கையைக் கொண்டிருந்தது. பெரும்பாலான இரண்டாம் நகரமயமாக்கலானது இங்கு பொ.ஊ.மு. 500இல் ஆரம்பித்தது. இங்கு தான் சைனமும், பௌத்தமும் தோன்றின.
# மகத நாடு

## புராண - இதிகாச குறிப்புகள்

பாகவத புராணம் மற்றும் மகாபாரத இதிகாசங்களில், மகத நாட்டின் மன்னர்களில் புகழ் பெற்றவரும், சக்தி வாய்ந்தவருமான ஜராசந்தனைக் குறிக்கிறது. மதுராவின் மன்னரும், தனது மருமகனுமாகிய கம்சனைக் கொன்ற கிருட்டிணன் மீது தீராத பகை கொண்டவன். தருமரின் இராசசூய வேள்விக்கு முன்னர், கிருஷ்ணர், பீமன் மற்றும் அருச்சுனன் உதவியுடன் ஜராசந்தனை மற்போரில் கொன்று, அவனது சிறையில் அடைப்பட்டு இருந்த எண்பத்தாறு மன்னர்களையும்; இளவரசர்களையும் மீட்டனர்.
# மகத நாடு

## வரலாறு
புத்தரின் காலத்தில் இந்த நிலப்பரப்பானது விரிவடைந்தது. வட மேற்கே கோசல நாட்டின் தலைநகரான சிராவஸ்தியிலிருந்து, தென்கிழக்கே மகதத்தின் தலைநகரான இராஜகிரகம் வரை விரிவடைந்திருந்தது. புரோங்கோர்ஸ்துவின் கூற்றுப்படி, உண்மையில் பெரிய மகதத்தின் ஒரு பண்பாடானது இருந்தது. இலக்கணவியலாளர் பாதாஞ்சலி (அண். பொ.ஊ.மு. 150) மற்றும் அவருக்குப் பிந்தைய காலம் வரை மகதமானது தொடர்ந்து வேதக் கலாச்சாரத்திலிருந்து தனித்துவமாக அடையாளம் காணத்தக்க வகையிலேயே தொடர்ந்தது. சதாப்த பிராமணம் போன்ற வேத நூல்கள், இப்பகுதியில் குடியிருந்தோரைத் தீயவர்களாகக் குறிப்பிடுகின்றன. ஒரு காட்டுமிராண்டி மொழியைப் பேசுபவர்களாகவும் குறிப்பிடுகின்றன. புத்தவியலாளர் அலெக்சாந்தர் வைன்னேயின் கூற்றுப்படி, புத்தருக்கு முந்தைய காலத்தின் போது கிழக்குக் கங்கைச் சமவெளியை வேத கால ஆரியர்களுக்கு எதிரான இந்தப் பண்பாடானது இருந்ததற்கு ஏராளமான சான்றுகள் இருப்பதாகப் பரிந்துரைக்கிறார். மரபு வழிப் பிராமணர்கள் இந்தக் கால கட்டத்தில் மகதத்தில் ஒரு சிறுபான்மையினராக இருந்தனர்.  
மகத சமயங்கள் சமணப் பாரம்பரியங்கள் என்று குறிப்பிடப்படுகின்றன. இதில் சைனம், பௌத்தம் மற்றும் ஆசீவகம் ஆகியவையும் அடங்கும். பௌத்தமும், சைனமும் தொடக்க கால மகத மன்னர்களால் ஆதரவளிக்கப்பட்ட சமயங்கள் ஆகும். இம்மன்னர்களில் சிரேனிகர், பிம்பிசாரர் மற்றும் அஜாதசத்ரு ஆகியோரும் அடங்குவர். நந்த அரசமரபானது (பொ.ஊ.மு. 345 - பொ.ஊ.மு. 321) பெரும்பாலும் சைன சமயத்திற்கு ஆதரவளித்தது. இந்தச் சமண சமயங்கள் வேத காலத் தெய்வங்களை வழிபடவில்லை. துறவு நிலை மற்றும் தியானம் போன்ற சில வடிவங்களைப் பயின்றன. பௌத்தத்தில் தூபி என்றழைக்கப்படும் உருளையான சமாதி மேடுகளைக் கட்டின. ஆன்ம அறிவு வழியாக பிறப்பு, மறுபிறப்பு, கர்ம வினை ஆகிய சுழற்சிகளிலிருந்து சில வகை விடுதலைகளை இந்தச் சமயங்கள் பெற முயற்சித்தன.
# மகத நாடு

## வரலாறு

### மகதத்தில் சமயத் தளங்கள்

.]]
மகதப் பகுதியில் தற்போது காணப்படும் பௌத்தத் தளங்களில் புத்தகயையில் உள்ள மகாபோதிக் கோயில் மற்றும் நாளந்தா மடாலயம் போன்ற இரண்டு உலகப் பாரம்பரியக் களங்களும் அடங்கும். பௌத்த உலகத்தில் புனிதப் பயணத்திற்கான மிக முக்கியமான இடங்களில் ஒன்றாக மகாபோதிக் கோயில் திகழ்கிறது. இது புத்தர் ஞானம் பெற்ற தளத்தைக் குறிப்பதாகக் கூறப்படுகிறது.
# மகத நாடு

## மொழி

தேரவாத விளக்க உரைகளின் தொடக்கத்தில் மகத இராச்சியத்தின் மொழியான மககியுடன் பாளி அடையாளப்படுத்தப்படுகிறது. புத்தர் தனது வாழ்நாளின் போது பயன்படுத்திய மொழியாகவும் இது கருதப்படுகிறது. 19ஆம் நூற்றாண்டில் பிரித்தானியக் கிழக்கியலாளரான இராபர்ட்டு சீசர் சில்தேர்சு பாளி மொழியின் உண்மையான அல்லது புவியியல் பெயரானது மாகதிப் பிராகிருதம் என்று வாதிட்டார். *பாளி* என்ற சொல்லுக்கு "கோடு, வரிசை, தொடர்ச்சி" என்ற பொருள்கள் காணப்படுவதால், தொடக்க காலப் பௌத்த மதத்தினர் இச்சொல்லை "நூல்களின் ஒரு தொடர்ச்சி" என்ற பொருளுக்குப் பயன்படுத்தினர். எனவே, *பாளிபாஷா* என்பதன் பொருள் "நூல்களின் மொழி" என்பதாகும். எவ்வாறாயினும், *மகதியங்கள்* என்று குறிப்பிடப்படும் சில கிழக்குச் சிறப்பியல்புகளைப் பாளி தொடர்ந்து கொண்டிருந்தது.  
சமஸ்கிருதத்தின் பயன்பாடு குறைந்ததைத் தொடர்ந்து உருவான மூன்று பிராகிருதங்களில் மாகதிப் பிராகிருதமும் ஒன்றாகும். மகதம் மற்றும் அதன் அண்டைப் பகுதிகளில் இம்மொழி பேசப்பட்டது. பிறகு, மககி, மைதிலி மற்றும் போச்புரி போன்ற தற்காலக் கிழக்கு இந்தோ ஆரிய மொழிகளாகப் பரிணாமம் அடைந்தது.
# மகத நாடு

## ஆட்சியாளர்கள்

மகதத்தின் இரு குறிப்பிடத்தக்க ஆட்சியாளர்கள் பிம்பிசாரர் (இவர் *சிரேனிகர்* என்றும் அறியப்படுகிறார்) மற்றும் இவரது மகன் அஜாதசத்ரு (இவர் *குனிகர்* என்றும் அறியப்படுகிறார்) ஆவர். இவர்கள் பௌத்த மற்றும் சைன இலக்கியங்களில் புத்தர் மற்றும் மகாவீரரின் சம காலத்தவர்களாகக் குறிப்பிடப்பட்டுள்ளனர். பிறகு, மகதத்தின் அரியணையானது தவறான வகையில் நந்த அரசமரபைத் (அண். பொ.ஊ.மு. 345 – பொ.ஊ.மு. 322) தோற்றுவித்த மகாபத்ம நந்தனால் கைப்பற்றப்பட்டது. நந்த அரசமரபானது வட இந்தியாவின் பெரும் பகுதியை வென்றது. நந்த அரசமரபானது மௌரியப் பேரரசைத் (அண். பொ.ஊ.மு. 322 – பொ.ஊ.மு. 185) தோற்றுவித்த சந்திரகுப்த மௌரியரால் பதவியில் இருந்து தூக்கி எறியப்பட்டது.  
பின் வந்த மன்னர்கள் குறித்து ஒரு மிகுந்த தெளிவற்ற தன்மையானது நிலவுகிறது. மகாபத்ம நந்தனுக்கு முந்தைய துல்லியமான மகத ஆட்சியாளர்களின் வரிசையானது தெளிவற்றதாக உள்ளது. பண்டைக்கால நூல்களில் (இவற்றில் பெரும்பாலானவை இக்காலத்திற்குப் பின்னர் பல நூற்றாண்டுகள் கழித்து எழுதப்பட்டன) பலவாராகக் குறிப்பிட்டுள்ள படி, பல நேரங்களில் இந்நூல்கள் ஒன்றிலிருந்து மற்றொன்று மாறுபடுகின்றன. மேலும், சில அறிஞர்களால் எடுத்துக் கொள்ளப்படும் "குறுகிய காலவரிசையிலிருந்து" வேறுபட்டதாக ஒரு "நீண்ட காலவரிசையும்" காணப்படுகிறது. புத்தர் மற்றும் மகாவீரரின் காலவரிசையானது தெளிவற்ற நிலையில் இருப்பதுடன் இது தொடர்புபடுத்தப்படுகிறது.  
"குறுகிய காலவரிசையைப்" பரிந்துரைக்கும் வரலாற்றாளர் யோவான் கீயின் கூற்றுப்படி, பிம்பிசாரர் பொ.ஊ.மு. 5ஆம் நூற்றாண்டின் இறுதிப் பகுதியிலேயே ஆட்சி செய்திருக்க வேண்டும். அஜாதசத்ரு பொ.ஊ.மு. 4ஆம் நூற்றாண்டின் தொடக்கத்தில் ஆட்சி செய்திருக்க வேண்டும். அஜாதசத்ருவின் இறப்பிற்குப் பிறகு பதவிக்கு வந்த மன்னர்கள் குறித்துப் பெருமளவிலான தெளிவற்ற நிலை நிலவுவதாகக் கீ குறிப்பிடுகிறார். "அரசவைச் சூழ்ச்சிகள் மற்றும் கொலைகள்" நிறைந்திருந்ததன் காரணமாக இது ஏற்பட்டிருக்கலாம் என்று கீ குறிப்பிடுகிறார். இக்காலத்தின் போது அரியணையானது அடிக்கடி கை மாறியது. ஒரே நேரத்தில் ஒன்றுக்கும் மேற்பட்டோர் அரியணைக்கு உரிமை கோரினர். இந்நிலை மகாபத்ம நந்தன் அரியணையைக் கைப்பற்றும் வரையில் தொடர்ந்தது.  
;ஹரியங்கா அரசமரபு (அண். பொ.ஊ.மு. 544 – பொ.ஊ.மு. 413)
**ஹரியங்கா அரசமரபின் ஆட்சியாளர்களின் பட்டியல்**  
| பிம்பிசாரர் | பொ.ஊ.மு. 544–491 |  |
| --- | --- | --- |
| அஜாதசத்ரு | பொ.ஊ.மு. 491–461 |  |
| உதயணர் | பொ.ஊ.மு. 461–428 |  |
| அனிருத்தர் | பொ.ஊ.மு. 428–419 |  |
| முண்டா | பொ.ஊ.மு. 419–417 |  |
| தர்சகர் | பொ.ஊ.மு. 417–415 |  |
| நாகதாசகர் | பொ.ஊ.மு. 415–413 | } |  
;சிசுநாக அரசமரபு (அண். பொ.ஊ.மு. 413 – பொ.ஊ.மு. 345)
**சிசுநாக அரசமரபின் ஆட்சியாளர்களின் பட்டியல்**  
| சிசுநாகர் | பொ.ஊ.மு. 413–395 |  |
| --- | --- | --- |
| காலசோகர் | பொ.ஊ.மு. 395–377 |  |
| சேமதருமர் | பொ.ஊ.மு. 377–365 |  |
| சத்ரௌஜஸ் | பொ.ஊ.மு. 365–355 |  |
| நந்தி வர்த்தனர் | பொ.ஊ.மு. 355–349 |  |
| மகாநந்தி | பொ.ஊ.மு. 349–345 | } |  
;நந்த அரசமரபு (அண். பொ.ஊ.மு. 345 – பொ.ஊ.மு. 322)
**நந்த அரசமரபின் ஆட்சியாளர்களின் பட்டியல்**  
| மகாபத்ம நந்தர் | பொ.ஊ.மு. 345–340 |  |
| --- | --- | --- |
| பந்துகநந்தர் | பொ.ஊ.மு. 340–339 |  |
| பங்குபதிநந்தர் | பொ.ஊ.மு. 339–338 |  |
| புதபாலநந்தர் | பொ.ஊ.மு. 338–337 |  |
| இராட்டிரபாலநந்தர் | பொ.ஊ.மு. 337–336 |  |
| கோவிசனாகநந்தர் | பொ.ஊ.மு. 336–335 |  |
| தசசித்ககநந்தர் | பொ.ஊ.மு. 335–334 |  |
| கய்வர்த்தனநந்தர் | பொ.ஊ.மு. 334–333 |  |
| கர்விநாதாநந்த் | பொ.ஊ.மு. 333–330 |  |
| தன நந்தன் | பொ.ஊ.மு. 330–322 | } |
# மகத நாடு

## ஆட்சியாளர்கள்

### மற்ற பட்டியல்கள்

;புராணத்தின் படி பட்டியல்
இந்து நூல்கள், பெரும்பாலும் புராணங்கள், ஒரு மாறுபட்ட ஆட்சியாளர்களின் வரிசையைக் கொடுக்கின்றன:  
- சிசுநாக அரசமரபு (360 ஆண்டுகள்)
- சிசுநாகர் (40 ஆண்டுகள் ஆட்சி செய்தார்)
- ககவர்ணர் (36 ஆண்டுகள்)
- சேமதருமர் (20 ஆண்டுகள்)
- சத்ரௌஜஸ் (29 ஆண்டுகள்)
- பிம்பிசாரர் (28 ஆண்டுகள்)
- அஜாதசத்ரு (25 ஆண்டுகள்)
- தர்பகர் அல்லது தர்சகர் அல்லது ஹர்சகர் (25 ஆண்டுகள்)
- உதயிண் (33 ஆண்டுகள்)
- நந்திவர்த்தனர் (42 ஆண்டுகள்)
- மகாநந்தி (43 ஆண்டுகள்)
- நந்த அரசமரபு (100 ஆண்டுகள்)  
;சைன இலக்கியப் படி பட்டியல்
சைன மரபில் ஒரு குறுகிய பட்டியலானது தோன்றுகிறது. அது வெறுமனே சிரேனிகர் (பிம்பிசாரர்), குனிகர் (அஜாதசத்ரு), உதயிண் ஆகியோரைக் குறிப்பிட்டு, அவர்களுக்குப் பிறகு நந்த அரசமரபைக் குறிப்பிடுகிறது.
- **மௌத்கல்யாயனர்** – மகதத்தின் கோலிதா கிராமத்தில் பிறந்தவர். புத்தரின் இரண்டு முதன்மைச் சீடர்களில் ஒருவர். இவரது இளமைக் காலத்தில் புத்தரைச் சந்திப்பதற்கு முன்னர் ஆன்மீகத்தைத் தேடிச் சுற்றித் அலைந்தார்.
- **மகாவீரர்** – சைனத்தின் 24வது தீர்த்தங்கரர். பீகாரின் தற்போதைய வைசாலி மாவட்டத்தில் ஒரு அரச குலச் சத்திரியக் குடும்பத்தில் பிறந்தவர். தனது 30ஆம் வயதில் அனைத்து உலக வாழ்வையும் துறந்தார், துறவியானார். புத்தருக்குச் சற்று வயது மூத்த சமகாலத்தவராக இவர் கருதப்படுகிறார்.
- **மைத்ரிபாதர்** – ஒரு 11ஆம் நூற்றாண்டு இந்தியப் பௌத்த மகாசித்தர். மகாமுத்திரை மாற்றத்துடன் தொடர்புபடுத்தப்படுபவர். மகதத்தின் ஜாதகரணி கிராமத்தில் பிறந்தவர். நாளந்தா மற்றும் விக்கிரமசீலா ஆகியவற்றின் மடாலயங்களுடன் தொடர்புபடுத்தப்படுபவர்.
# மகத நாடு

## இதனையும் காண்க

- மகாஜனபதம்
- இந்திய வரலாறு
- இந்திய முடியாட்சிகள் பட்டியல்
# மௌரியப் பேரரசு

## பெயர்க் காரணம்

மௌரியா என்ற பெயரானது அசோகரின் கல்வெட்டுகளிலோ அல்லது மெகஸ்தெனஸின் *இண்டிகா* போன்ற சமகாலக் கிரேக்க நூல்களிலோ காணப்படவில்லை. ஆனால் பின்வரும் ஆதாரங்களில் இது குறிப்பிடப்படுகிறது:  
- உருத்ரதாமனின் (அண். பொ. ஊ. மு. 150) ஜூனாகத் பாறைக் கல்வெட்டானது சந்திரகுப்தர் மற்றும் அசோகரின் பெயர்களுக்கு முன்னாள் "மௌர்யா" என்ற முன்னொட்டைக் கொடுக்கிறது.
- புராணங்கள் (அண். பொ.ஊ. 4ஆம் நூற்றாண்டு அல்லது அதற்கு முன்) மௌர்யா என்ற சொல்லை ஓர் அரசமரபுப் பட்டமாகப் பயன்படுத்துகின்றன.
- பௌத்த நூல்கள் சந்திரகுப்தர் சாக்கியர்களின் "மோரியா" இனத்தைச் சேர்ந்தவர் என்று குறிப்பிடுகின்றன. கௌதம புத்தரும் இந்தச் சாக்கியப் பழங்குடியினத்தைச் சேர்ந்தவர் தான்.
- சைன நூல்கள் சந்திரகுப்தரை மயில்களைக் கவனித்துக் கொள்ளும் ஓர் அரச குலப் பொறுப்பாளரின் (*மயூர-போசகர்*) மகன் என்று குறிப்பிடுகின்றன.
- சங்க இலக்கியமும் இவர்களை 'மோரியர்' என்று குறிப்பிடுகிறது. நந்தர்களுக்குப் பின்னர் வந்தவர்கள் என்று குறிப்பிடுகிறது.
- பொ.ஊ. 12ஆம் நூற்றாண்டைச் சேர்ந்த குந்தளக் கல்வெட்டானது (பந்தனிக்கே பட்டணம், வடக்கு மைசூர்) அப்பகுதியை ஆண்ட அரசமரபுகளில் ஒன்றாக, கால வரிசைப்படி மௌர்ய்யா என்ற பெயரைக் குறிப்பிடுகிறது.  
சில அறிஞர்களின் கூற்றுப்படி, காரவேலரின் ஹாத்திகும்பா கல்வெட்டானது (பொ. ஊ. மு. 2ஆம் - 1ஆம் நூற்றாண்டு) மௌரியப் பேரரசின் சகாப்தத்தை முரிய காலா (மௌரிய சகாப்தம்) என்று குறிப்பிடுகிறது. எனினும், இது விவாதத்திற்குரியதாக உள்ளது. கல்வெட்டாளர் தினேஷ்சந்திர சர்கார் போன்ற பிற அறிஞர்கள் இந்த வரிகளை முக்கிய-கலா ("முதன்மையான கலை") என்று வாசிக்கின்றனர்.  
பௌத்தப் பாரம்பரியப் படி, மௌரிய மன்னர்களின் மூதாதையர்கள் மயில்கள் (பாளி மொழியில் *மோரா)* அதிகமாக இருந்த ஒரு பகுதியில் குடியமர்ந்தனர். எனவே, அவர்கள் "மோரியர்கள்" என்று அறியப்பட்டனர். இதன் பொருள் "மயில்களின் இடத்தைச் சேர்ந்தவர்கள்" என்பதாகும். மற்றொரு பௌத்த நூலின் படி, இந்த மூதாதையர்கள் மோரிய-நகரா ("மோரிய-நகரம்") என்று அழைக்கப்பட்ட ஒரு நகரத்தைக் கட்டமைத்தனர். ஏனெனில், நகரமானது "மயில்களின் கழுத்தைப் போன்ற வண்ணமுடைய செங்கற்களால்" கட்டப்பட்டது.  
பௌத்த மற்றும் சைன நூல்களில் குறிப்பிடப்பட்டுள்ள மயில்களுடனான இந்த அரசமரபின் தொடர்பானது தொல்லியல் சான்றுகள் மூலம் வலுவூட்டப்படுகிறது. எடுத்துக்காட்டாக, நந்தன்கர்க்கில் உள்ள அசோகரின் தூண் மற்றும் சாஞ்சியின் பெரிய தூயில் உள்ள ஏராளமான சிற்பங்கள் ஆகியவற்றில் மயில்களின் உருவங்கள் காணப்படுகின்றன. இந்த ஆதாரத்தை அடிப்படையாகக் கொண்டு நவீன அறிஞர்கள் இந்த அரசமரபின் சின்னமாக மயில் இருந்திருக்கலாம் என்ற கோட்பாட்டை முன்வைக்கின்றனர்.  
துந்தி-ராஜா (*முத்ரா ராக்ஷஸம்* மற்றும் *விஷ்ணு புராணத்தின்* ஒரு 18ஆம் நூற்றாண்டு விளக்க உரையாளர்) போன்ற சில பிற்கால அறிஞர்கள் "மௌரியா" என்ற சொல்லானது முரா என்ற பெயரில் இருந்து வந்தது என்று குறிப்பிடுகின்றனர். முரா என்பவர் முதல் மௌரிய மன்னரின் தாய் என்றும் குறிப்பிடுகிறார். எனினும், புராணங்களே முரா என்ற பெயரைப் பற்றிக் குறிப்பிடவில்லை. நந்தர் மற்றும் மௌரிய அரசமரபுகளுக்கு இடையிலான தொடர்பு பற்றிக் குறிப்பிடவில்லை. துந்தி ராஜரின் இந்த விளக்கமானது அவரே சொந்தமாக உருவாக்கியது போல் உள்ளது: சமஸ்கிருத விதிகளின் படி, முரா (சர்வதேச சமசுகிருத ரோமனாக்க அரிச்சுவடி: முரா) என்ற பெண் பெயரானது "மௌரேயா" என்று தருவிக்கப்படும். "மௌரியா" என்ற சொல்லானது ஆண் பால் பெயரான "முராவில்" இருந்து மட்டுமே தருவிக்கப்பட இயலும்.
# மௌரியப் பேரரசு

## வரலாறு

### நந்தப் பேரரசை வெல்லுதல்

இந்தப் புராணங்கள் நந்த மன்னர் தோற்கடிக்கப்பட்டார் என்று குறிப்பிடுகின்றன. சில நூல்களின் படி பதவியில் இருந்து தூக்கி எறியப்பட்டு, நாடு கடத்தப்பட்டார். அதே நேரத்தில், பௌத்த நூல்கள் இவர் கொல்லப்பட்டார் என்று குறிப்பிடுகின்றன. தன நந்தர் தோற்கடிக்கப்பட்ட பிறகு சந்திரகுப்த மௌரியர் மௌரியப் பேரரசை நிறுவினார்.
# மௌரியப் பேரரசு

## வரலாறு

### சந்திரகுப்த மௌரியர்

. கும்ரகர் தளத்தில் தூண்களுடைய மண்டபத்தின் சிதிலங்கள்.]]  
பொ. ஊ. மு. 323இல் அலெக்சாந்தரின் இறப்பிற்குப் பிறகு, பொ. ஊ. மு. 305இல் சந்திரகுப்தர் சிந்து சமவெளி மற்றும் வடமேற்கு இந்தியாவிலிருந்த சத்ரப்புகளைக் கைப்பற்றுவதற்கு ஒரு தொடர்ச்சியான படையெடுப்புகளுக்குத் தலைமை தாங்கினார். அலெக்சாந்தரின் எஞ்சிய படைகள் தோற்றோடச் செய்யப்பட்டு, மேற்கு நோக்கித் திரும்பிய போது, செலூக்கஸ் நிக்காத்தர் இந்த நிலப்பரப்புகளைத் தற்காப்பதற்காகப் போரிட்டார். பண்டைக்கால நூல்களிலிருந்து இந்தப் படையெடுப்புகள் குறித்துப் பெரும்பாலான தகவல்கள் அறியப்படவில்லை. செலூக்கஸ் தோற்கடிக்கப்பட்டார். ஆப்கானித்தானின் மலைகள் நிறைந்த பகுதிகளுக்குப் பின் வாங்கினார்.  
பொ. ஊ. மு. 303இல் இரு ஆட்சியாளர்களும் ஓர் அமைதி ஒப்பந்தத்தை அமைத்தனர். இதில் ஒரு திருமண பந்தமும் அடங்கும். இதன் விதிகளின் கீழ் பரோபமிசதாய் (கம்போஜம் மற்றும் காந்தாரம்) மற்றும் அரச்சோசியா (காந்தாரம்) மற்றும் கெத்ரோசியா (பலுச்சிசுத்தானம்) ஆகிய சத்ரப்புகளைச் சந்திரகுப்தர் பெற்றார். செலூக்கஸ் 500 போர் யானைகளைப் பெற்றார். பொ. ஊ. மு. 301ஆம் ஆண்டு நடந்த இப்சுசு யுத்தத்தில் மேற்கு எலனிய மன்னர்களுக்கு எதிரான செலூக்கஸின் வெற்றியில் இந்த யானைப்படையானது ஒரு முக்கியமான பங்கை ஆற்றியது. தூதரக உறவுகள் நிறுவப்பட்டன. வரலாற்றாளர் மெகஸ்தெனஸ், தெய்மகோசு மற்றும் தியோனைசியசு போன்ற ஏராளமான கிரேக்கர்கள் மௌரிய அரசவையில் தங்கியிருந்தனர்.  
சந்திரகுப்த மௌரியரின் அரசவையில் இருந்த கிரேக்கத் தூதுவர்களில் ஒரு குறிப்பிடத்தக்கவர் மெகஸ்தெனஸ் ஆவார். மௌரியப் பேரரசு குறித்த தகவல்களுக்கு ஒரு முதன்மையான இலக்கிய ஆதாரமாக இவரது நூலான *இண்டிகா* விளங்குகிறது. அர்ரியனின் கூற்றுப்படி, தூதுவர் மெகஸ்தெனஸ் (அண். பொ. ஊ. மு. 350 - அண். பொ. ஊ. மு. 290) அரச்சோசியாவில் வாழ்ந்தார். பாடலிபுத்திரத்திற்குப் பயணித்தார். மௌரிய சமூகத்தை ஒரு சுதந்திரத்தை விரும்பும் சமூகமாக மெகஸ்தெனஸ் விளக்கியிருந்தது, அதன் மீது படையெடுப்பதைத் தவிர்ப்பதற்குச் செலூக்கஸுக்கு ஒரு காரணமாக இருந்தது. எனினும், படையெடுத்திருந்தாலும் அங்கு வெற்றி பெற முடியாது என்பதே செலுக்கஸின் முடிவுக்குக் காரணமாக இருந்திருக்கலாம் எனக் கருதப்படுகிறது. பிந்தைய ஆண்டுகளில் செலூக்குஸுக்குப் பின் வந்த ஆட்சியாளர்கள், திரும்பி வந்த பயணிகளின் இதே போன்ற தகவல்களை அடிப்படையாகக் கொண்டு, மௌரியப் பேரரசுடன் தூதரக உறவுகளைப் பேணி வந்தனர். அக்காலப் பாரசீக நகரங்களுடன் பாடலிபுத்திர நகரத்தின் கட்டடக்கலையானது பல்வேறு ஒற்றுமைகளைக் கொண்டிருந்ததாகக் கருதப்படுகிறது.  
சந்திரகுப்தரின் மகனான பிந்துசாரர் மௌரியப் பேரரசின் ஆட்சியைத் தென்னிந்தியாவை நோக்கி விரிவாக்கினார். புகழ்பெற்ற சங்க காலத் தமிழ்ப் புலவரான மாமூலனார் தக்காணப் பீடபூமிக்குத் தெற்கே இருந்த தமிழ்நாட்டை உள்ளடக்கியிருந்த பகுதிகள், எவ்வாறு கர்நாடகத்தைச் சேர்ந்த துருப்புகளைப் பயன்படுத்தி மௌரிய இராணுவத்தால் படையெடுக்கப்பட்டன என்பதை விளக்கியுள்ளார். வடுகர் (தமிழ்நாட்டுக்கு உடனடி வடக்கேயுள்ள ஆந்திர-கர்நாடகப் பகுதிகளில் வாழும் மக்கள்) மௌரிய இராணுவத்தின் முன்வரிசைப் படையை அமைத்தனர் எனக் குறிப்பிடுகிறார்.  
சந்திரகுப்தர் தனது அரியணையைத் துறந்தார். சைன ஆசிரியரான பத்திரபாகு முனிவரைப் பின்பற்றினார். பல ஆண்டுகளுக்குச் சரவணபெலகுளாவில் ஒரு துறவியாகச் சந்திரகுப்தர் வாழ்ந்தார் என்று கூறப்படுகிறது. பிறகு, சைனப் பழக்கமான *சல்லேகனையின்* படி உணவு உண்ணாமல் இருந்து இறந்தார்.
# மௌரியப் பேரரசு

## வரலாறு

### வீழ்ச்சி

அசோகருக்குப் பிந்தைய 50 ஆண்டுகளானது பலவீனமான மன்னர்களால் ஆளப்பட்ட காலத்தைக் குறித்தது. இவருக்குப் பிறகு இவரது பேரன் தசரத மௌரியர் ஆட்சிக்கு வந்தார். அசோகருக்குப் பின் அசோகருடைய மகன்கள் யாராலும் அரியணையில் அமர இயலவில்லை. இவரது மூத்த மகனான மகிந்தன் ஒரு பௌத்தத் துறவியானார். குணாளன் பார்வையற்றவர் ஆனார். இதன் காரணமாக அவரால் அரியணை ஏற இயலவில்லை. கௌர்வகியின் மகனான திவாலன் அசோகருக்கு முன்னரே இறந்து விட்டார். இவருடைய மற்றொரு மகனான ஜலௌகர் குறித்து சிறிதளவே தகவல்கள் அறியப்படுகின்றன.  
தசரதருக்குக் கீழ் பேரரசானது ஏராளமான நிலப்பரப்புகளை இழந்தது. பிறகு குணாளனின் மகனான சம்பிரதி இவற்றை மீண்டும் வென்றார். சம்பிரதிக்குப் பிறகு மௌரியர்கள் ஏராளமான நிலப்பரப்புகளை மெதுவாக இழக்க ஆரம்பித்தனர். பொ. ஊ. மு. 180இல் சத்தாதன்வன் தன் தளபதி புஷ்யமித்திர சுங்கனால் ஓர் இராணுவ அணிவகுப்பு நிகழ்ச்சியில் கொல்லப்பட்டார். அவருக்கு வாரிசுகள் இல்லை. இவ்வாறாக, மகா மௌரியப் பேரரசானது இறுதியாக முடிவுக்கு வந்தது. சுங்கர்கள் ஆட்சிக்கு வந்தனர்.  
அசோகருக்குப் பிறகு பதவிக்கு வந்த பலவீனமான மன்னர்கள், பேரரசானது இரண்டாகப் பிரிந்தது, பேரரசுக்குள் சில பகுதிகளின் வளர்ந்து வந்த சுதந்திரமான நிலை, எடுத்துக்காட்டாக சோபகசேனுசால் ஆளப்பட்டது, ஒரு சில நபர்களின் கைகளில் ஒட்டு மொத்த அதிகாரமும் இருந்த ஒரு கனமான தலைமை நிர்வாகம், எந்த ஒரு தேசிய உணர்வும் இல்லாது இருந்தது, பேரரசின் மிகப்பெரிய பரப்பளவானது கையாள முடியாததாக அதை ஆக்கியது மற்றும் கிரேக்க பாக்திரியப் பேரரசின் படையெடுப்பு ஆகியவை இதன் வீழ்ச்சிக்குக் காரணங்களாக முன்மொழியப்படுகின்றன.  
இராய் சௌதாரி போன்ற சில வரலாற்றாளர்கள் மௌரியப் பேரரசின் "இராணுவ முதுகெலும்பை" அசோகரின் அமைதி வாதமானது வலுவற்றதாக்குகிறது என்று வாதிடுகிறார். ரூமிலா தாப்பர் போன்ற மற்றவர்கள் அசோகரின் அமைதிவாதத்தின் விரிவு மற்றும் தாக்கமானது "பெரியளவுக்கு மிகைப்படுத்தப்படுகிறது" என்று பரிந்துரைக்கிறார்.
# மௌரியப் பேரரசு

## வரலாறு

### வீழ்ச்சி

#### சுங்க ஆட்சிக் கவிழ்ப்பு (பொ. ஊ. மு. 185)

அசோகாவதானம் போன்ற பௌத்த நூல்கள் பிரகத்ரதர் அரசியல் கொலை செய்யப்பட்டதும், சுங்கப் பேரரசு உருவாக்கப்பட்டதும் பௌத்தத்தைச் சமய ரீதியாக இடர்ப்பாடுகளுக்கு உள்ளாக்கிய ஓர் அலை போன்ற நிகழ்வுகளுக்கு வழி வகுத்ததாகவும், இந்து சமயம் புத்தெழுச்சி பெற உதவியதாகவும் குறிப்பிடுகின்றன. ஜான் மார்ஷல் என்ற தொல்பொருள் ஆய்வாளர் புஷ்யமித்ர சுங்கர் இந்தக் கொடுமைப்படுத்தலுக்கு முக்கியமான காரணமாக இருந்திருப்பார் என்று குறிப்பிடுகிறார். எனினும், பிந்தைய சுங்க மன்னர்கள் பௌத்தத்திற்கு அதிகப்படியான ஆதரவை அளித்ததாகக் கருதப்படுகிறது. எட்டியென் லமோட்டே மற்றும் ரூமிலா தாப்பர் போன்ற பிற வரலாற்றாளர்கள் புத்த மதத்தினர் கொடுமைப்படுத்தப்பட்டனர் என்ற குற்றச்சாட்டுகளுக்கு ஆதரவளிக்கக் கூடிய தொல்லியல் ஆதாரங்கள் இல்லை என்று வாதிடுகின்றனர். இந்த இடர்ப்பாடுகளின் விரிவு மற்றும் அளவு ஆகியவை மிகைப்படுத்தப்படுவதாகக் குறிப்பிடுகின்றனர்.
# மௌரியப் பேரரசு

## வரலாறு

### வீழ்ச்சி

#### இந்தோ கிரேக்க இராச்சியம் நிறுவப்படுதல் (பொ. ஊ. மு. 180)

மௌரியர்கள் வீழ்ச்சியடைந்த நிகழ்வானது கைபர் கணவாயைக் காவல் அற்றதாக்கியது. அலை போன்ற அயல்நாட்டுப் படையெடுப்புகள் தொடர்ந்தன. இந்த வீழ்ச்சியை தனக்குச் சாதகமாகப் பயன்படுத்திக் கொண்ட கிரேக்கப் பாக்திரிய மன்னரான தெமேத்ரியசு பொ. ஊ. மு. 180 வாக்கில் தெற்கு ஆப்கானித்தான் மற்றும் வடமேற்கு இந்தியாவின் பகுதிகளை வென்றார். இந்தோ கிரேக்க நாட்டை உருவாக்கினார். சிந்து ஆற்றுக்குத் தெற்கில் இருந்த பகுதிகளில் இந்தோ கிரேக்கர்கள் தங்களது நிலப்பரப்புகளைப் பேணி வந்தனர். நடு இந்தியாவுக்குள் சிறு தாக்குதல்களை நடத்தினர். இது ஒரு நூற்றாண்டுக்கு நீடித்தது. இவர்களுக்குக் கீழ் பௌத்தமானது செழித்தது. இவர்களின் மன்னர்களில் ஒருவரான மெனாண்டர் பௌத்தத்தில் ஒரு புகழ்பெற்ற நபராக உருவானார். இவர் ஒரு புதிய தலைநகரை சகாலா என்ற பெயருடன் நிறுவினார். இதுவே தற்கால நகரமான சியால்கோட் ஆகும். எனினும், இவர்களது நிலப்பரப்பு விரிவாக்கம் மற்றும் ஆட்சியின் தாக்கம் ஆகியவை பெரும் விவாதத்திற்குரிய பொருளாக உள்ளது. நாணய ஆதாரங்கள் இவர்கள் கிறிஸ்து பிறப்பது வரை துணைக்கண்டத்தில் நிலப்பரப்புகளைத் தக்க வைத்திருந்தனர் என்று காட்டுகின்றன. சுங்கர்கள், சாதவாகனர்கள் மற்றும் கலிங்கர்கள் போன்ற உள் நாட்டுச் சக்திகளுக்கு எதிராக இவர்களது வெற்றிகளின் விரிவுத் தன்மை குறித்துத் தெளிவாகத் தெரியவில்லை. தெளிவாகத் தெரிவது யாதெனில், பொ. ஊ. மு. 70 வாக்கில் சிதிய பழங்குடியினங்கள் இந்தோ சிதிய பேரரசு என்ற பெயரைக் கொண்டு இந்தோ கிரேக்கர்களின் வீழ்ச்சிக்கு வித்திட்டன என்பது ஆகும். அவர்கள் சிந்துப் பகுதிக்குத் தெற்கே இருந்த நிலங்கள், மதுரா பகுதி மற்றும் குசராத்து ஆகியவற்றைக் கொண்டிருந்தனர்.
# மௌரியப் பேரரசு

## இராணுவம்

மௌரியப் பேரரசின் இராணுவமானது ஐந்து உறுப்பினர்களைக் கொண்ட ஆறு பிரிவுகளைக் கொண்டிருந்தது என மெகஸ்தெனஸ் குறிப்பிடுகிறார். அவை (i) கடற்படை (ii) இராணுவப் போக்குவரத்து (iii) காலாட் படை (iv) பெரிய கவண் விற்களைக் கொண்ட குதிரைப்படை (v) இரதப் பிரிவுகள் மற்றும் (vi) யானைப் படை ஆகியவை ஆகும்.
# மௌரியப் பேரரசு

## பொருளாதாரம்

தெற்காசியாவில் முதல் முறையாக அரசியல் ஒற்றுமை மற்றும் இராணுவப் பாதுகாப்பானது அதிகப்படுத்தப்பட்ட விவசாய உற்பத்தியுடன் கூடிய, ஒரு பொதுவான பொருளாதார அமைப்பு மற்றும் மேம்படுத்தப்பட்ட வணிகம் மற்றும் தொழிலுக்கு அனுமதியளித்தது. இதற்கு முந்தைய சூழ்நிலையான நூற்றுக்கணக்கான இராச்சியங்கள், பல சிறிய இராணுவங்கள், சக்தி வாய்ந்த உள்ளூர்த் தலைவர்கள் மற்றும் இரு பிரிவினருக்கும் அழிவை ஏற்படுத்திய போர்முறை ஆகியவை ஒரு கட்டுப்பாடான மையப்படுத்தப்பட்ட நிர்வாகத்திற்கு வழிவிட்டன. வரி மற்றும் பயிர் வசூலிக்கும் பிராந்திய மன்னர்களால் ஏற்படுத்தப்பட்ட சுமைகளிலிருந்து விவசாயிகளுக்கு விடுதலை அளிக்கப்பட்டது. *அர்த்தசாஸ்திரத்தில்* அறிவுறுத்தப்பட்ட கொள்கைகளின் படி ஒரு தேசிய மயமாக்கப்பட்ட நிர்வாகம் மற்றும், கண்டிப்பான ஆனால் நியாயமான வரி அமைப்பிற்கு விவசாயிகள் வரி செலுத்தினர். இந்தியா முழுவதும் ஒரு ஒற்றைப் பணம், பிராந்திய ஆளுநர்கள் மற்றும் நிர்வாகிகளின் ஒரு வலைப்பின்னல் அமைப்பு, மற்றும் வணிகர்கள், விவசாயிகள் மற்றும் தொழில்துறையினருக்கு நீதி மற்றும் பாதுகாப்பை வழங்கிய ஒரு பொதுப்பணி சேவை ஆகியவற்றைச் சந்திரகுப்த மௌரியர் நிறுவினார். கொள்ளைக்காரர்கள், பிராந்தியத் தனியார் இராணுவங்கள் மற்றும் சிறு பகுதிகளில் தங்களது சொந்த முதன்மை நிலையை நிலை நிறுத்த முயன்ற சக்தி வாய்ந்த தலைவர்கள் ஆகியோரின் பல குழுக்களை மௌரிய இராணுவமானது துடைத்து அழித்தது. வரி வசூலிப்பதில் குழுக்கள் இருந்த போதிலும், உற்பத்தியை மேம்படுத்துவதற்காக அவர்கள் பல பொதுப்பணித் திட்டங்கள் மற்றும் நீர் வழிகளுக்கு ஆதரவளித்தனர். புதிதாக உருவாக்கப்பட்ட அரசியல் ஒற்றுமை மற்றும் உள்நாட்டு அமைதி காரணமாக இந்தியாவில் உள்நாட்டு வணிகமானது பெருமளவுக்கு விரிவடைந்தது.  
இந்தோ கிரேக்க நட்புறவு ஒப்பந்தத்தின் கீழ் அசோகரின் ஆட்சியின் போது அயல்நாட்டு வணிக வலைப்பின்னல் அமைப்பானது விரிவடைந்தது. தற்கால பாக்கித்தான் மற்றும் ஆப்கானித்தான் எல்லையில் உள்ள கைபர் கணவாயானது வியூக ரீதியில் முக்கியமான வணிக வழியாகவும், வெளிப்புற உலகத்துடன் தொடர்பு கொள்வதற்கான ஒரு வழியாகவும் உருவானது. மேற்காசியாவில் இருந்த கிரேக்க அரசுகளும், எலனிய இராச்சியங்களும் இந்தியாவின் முக்கியமான வணிகக் கூட்டாளிகளாக உருவாயின. தென்கிழக்காசியாவுக்குள் மலாய் தீபகற்பத்தின் வழியாகவும் வணிகமானது விரிவடைந்தது. பட்டுப் பொருட்கள் மற்றும் ஜவுளிகள், நறுமணப் பொருட்கள் மற்றும் இந்திய உணவுகள் ஆகியவை இந்தியாவின் ஏற்றுமதிப் பொருட்களாக இருந்தன. மௌரியப் பேரரசுடனான விரிவடைந்த வணிகம் காரணமாக வெளிப்புற உலகமானது புதிய அறிவியல் அறிவு மற்றும் தொழில்நுட்பத்தை அறிந்தது. ஆயிரக்கணக்கான சாலைகள், நீர்வழிகள், கால்வாய்கள், மருத்துவமனைகள், தங்கும் விடுதிகள் மற்றும் பிற பொதுப்பணிக் கட்டமைப்புகளைக் கட்டுவதற்கும் அசோகர் ஆதரவளித்தார். வரி விதிப்பு மற்றும் பயிர் வசூலிப்பு உள்ளிட்ட பல நிலை கொண்ட கடினமான நிர்வாக வழிமுறைகளை எளிதாக்கியது, பேரரசு முழுவதும் உற்பத்தி மற்றும் பொருளாதாரச் செயல்பாடு அதிகரிப்புக்கு உதவி புரிந்தது.  
பல வழிகளில் மௌரியப் பேரரசின் பொருளாதாரச் சூழ்நிலையானது பல நூற்றாண்டுகளுக்குப் பிந்தைய உரோமைப் பேரரசுடன் ஒப்பிடக் கூடியதாக இருந்தது. விரிவான வணிகத் தொடர்புகள் மற்றும் கூட்டு நிறுவனங்களை ஒத்த அமைப்புகளை இரு பேரரசுகளுமே கொண்டிருந்தன. பெரும்பாலும் அரசால் செயல்படுத்தப்பட்ட பொது நலத் திட்டங்களுக்காகப் பயன்படுத்தப்பட்ட நிர்வாக அமைப்புகளை உரோம் கொண்டிருந்த அதே நேரத்தில், மௌரிய இந்தியாவானது ஏராளமான தனியார் வணிக அமைப்புகளைக் கொண்டிருந்தது. இந்த அமைப்புகள் முழுமையாகத் தனியார் வணிகத்திற்காகவே நிலை பெற்றிருந்தன. மௌரியப் பேரரசுக்கு முந்தைய காலத்திலேயே இவை வளர்ச்சி அடைந்திருந்தன.
# மௌரியப் பேரரசு

## சமூகம்

மௌரியர் காலத்தின் போது தெற்காசியாவின் மக்கள் தொகையானது 1.5 முதல் 3 கோடி வரை மதிப்பிடப்படுகிறது. டிம் டைசன் மௌரியப் பேரரசின் காலமானது கங்கைச் சமவெளியில் குடியமர்ந்த இந்தோ ஆரிய மக்களிடையே சாதி நிலை நிறுத்தப்படுவதைக் கண்டது என்கிறார். வளர்ந்து வந்த சாதியமைப்புக்குள் பழங்குடியின மக்கள் இணைக்கப்பட்டனர். இந்தியாவின் இந்தோ ஆரிய மொழி பேசும் பகுதிகளில் பெண்களின் உரிமை குறைந்ததாகவும் குறிப்பிடுகிறார். எனினும், இந்த "இது துணைக்கண்டத்தின் பெரும்பாலான பகுதிகளில் வாழ்ந்த மக்களைப் பாதிக்கவில்லை" என்கிறார்.